# data[].attributes.attachment_caption
Dvojezični centar za ranu dječju dob i osnovnoškolsko obrazovanje 

# data[].attributes.body
Školu pohađaju učenici od 6 do 12 godina. Ona je ujedno i centar za učenike s autizmom. Imaju posebnu učionicu za intenzivnu podršku gdje učenici rade na svom učenju.

Škola je dvojezična, što znači da imaju nastavu na španjolskom i engleskom jeziku. Imaju zaposlene tri pomoćnice koje govore isključivo engleski jezik.

Nastava počinje u 9, a završava u 14 sati. Vrijeme školskog ručka je od 14 do 16 sati. Izvannastavne aktivnosti počinju u 16 sati. U razredima je u prosjeku 25 učenika. U školi je ukupno oko 350 učenika.

Zanimljivosti:

U prvom u drugom razredu nemaju zadaću.

Knjige ne nose doma u prvom razredu.

Imaju tri semestra u godini - jedan do Božića, jedna do Uskrsa i jedan do ljeta.

Ispiti se najavljuju unaprijed u višim razredima, ali samo učenicima.

Nema malih odmora, samo veliki odmor koji traje 30 minuta.

Nema zvona, imaju glazbu na početku nastave i prije velikog odmora.

Prvi dio dana (3 sata) imaju nastavu na španjolskom jeziku, a ostatak sati na engleskom jeziku.

# data[].attributes.body
U školi boravimo od 23. do 26. ožujka. Učiteljica Luči Bursać i profesorica glazbene kulture Marija Kašner Marić održavaju nastavne sate, a učitelj Robert Hanžek prati nastavu koja je najviše usmjerena na robotiku i informatiku.

# data[].attributes.body
Zidovi škole su ispunjeni piktogramima koji pomažu u snalaženju svim učenicima, a posebno učenicima s autizmom. Škola ima pet takvih učenika kojima se na taj način pruža podrška u svakodnevnom snalaženju.

Učionice su opremljene interaktivnim bijelim pločama i računalima.

Tijekom odmora učenici izlaze van na igru jer je škola u potpunosti ograđena. Za njih su organizirane različite aktivnosti koje učitelji organiziraju. Pristustvovali smo probi bubnjarske sekcije koja se provodi tijekom odmora za učenike koji žele sudjelovati.

# data[].attributes.body
Više o školi možete saznati ako pogledate njihovu prezentaciju.

# data[].attributes.body
Učenicima sam prezentirala našu zemlju. Prikazala sam položaj Hrvatske među drugim zemljama i istaknula bitna obilježja. Izdvojila sam naše najpoznatije izume i znanstvenike te prirodnu i kulturnu baštinu.

Objasnila sam gdje je smješten Zagreb i Osnovna škola Bukovac te sam prikazala neke aktivnosti koje provodim u svom razredu.

Slijedila je aktivnost učenja osnovnih izraza. Usporedili smo hrvatsku i španjoslku abecedu. Izdvojila sam složenije glasove abecede, a učenici su ih zajedno sa mnom izgovarali.

Prevela sam osnovne izraze s hrvatskog jezika na španjolski kako bi ih učenici mogli lakše pratiti. Učenici su izgovarali sve riječi i rečenice, a iznenadilo me s kojom su lakoćom svladali složenije glasove. Usput su i mene učili kako izgovoriti pojedine riječi na španjolskom jeziku.

Nakon toga su dobili zadatak da napišu barem jednu riječ koju su danas naučili i jednu riječ na engleskom koju bi htjeli da im prevedem na hrvatski.

# data[].attributes.body
Tijekom prvog dana nastave profesorica Marija Kašner Marić upoznala je učenike 5. b i 6. a razreda s tradicijskom kulturom Slavonije. Obrađeni su elementi križnog držanja, Šokačko kolo te popijevka 'Moja diridika.

# data[].attributes.body
Ukratko i par riječi o geografskom položaju Slavonije u Hrvatskoj.

# data[].attributes.body
Učitelj Robert Hanžek promatrao je sat robotike s prvim razredom u školi. Sat robotike je, za razliku od sata informatike u Hrvatskoj, zapravo usmjeren na rad s robotima, ne i na općeniti rad s računalima. Ovo im je prva školska godina u kojoj održavaju robotiku te se i nastavnici i učenici još uvijek privikavaju na nju. Tjedno se održava 1 sat robotike po razredu.

Škola ima više robotičkih setova od kojih se slažu roboti te se djeca postupno uče analizi njihovih pokreta, načina na koji rade i kasnije to pokušavaju iskoristiti da bi robot zapravo radio što oni od njega očekuju.

Radili su s True-True robotom za kojeg je potrebno pažljivo analizirati pokrete koje treba izvesti ne bi li došao do cilja, a zatim učenici robota uče tim istim pokretima te on tada samostalno stiže od točke A do točke B.

# data[].attributes.body
True-True se na današnjim satima robotike koristio na raznovrsne načine.

Učenici 1. razreda su pomoću robota ponavljali zbrajanje brojeva do 10. Uz True-True robota, dobili su kvadratnu mrežu na kojoj su bili upisani i nasumično poredani brojevi od 1 do 10 te odvojeno i zadatke zbrajanja sa zbrojevima do 10. Nakon što bi učenici riješili zadatak, trebali bi programirati i dovesti robota do rješenja.

Učenici 3. razreda su na istoj takvoj mreži sami postavljali zadatke i tako izrađivali svoju mrežu (mapu) po kojoj bi se robot kretao.

Kroz prva četiri sata, za prve je razrede bila organizirana i radionica u kojoj se govorilo o označavanju količine i brojeva od prapovijesti do danas. U toj je radionici, uz prebrojavanje, bilo govora i o množenju te načinima kako si prenijeti tablicu množenja na prste. Cijela je radionica završila s binarnim sustavom na kojemu se temelji rad računala.

# data[].attributes.body
Dan smo započeli praćenjem nastave engleskog jezika u 1. razredu. U prvom razredu su učenici od 6 godina, što je kod nas uzrast predškolaca.

Učenici dan započinju razgovorom, a uz pomoć piktograma na ploči prate raspored nastave.

Sjede u malim grupicama, a iza svake stolice je nalijepljeno ime učenika.

Struktura sata prati našu strukturu. Uvodni dio uključuje određivanje dana, datuma, godišnjeg doba i vremena. Nakon toga slijedi ples uz glazbu i ponavljanje. Potom slijede dvije aktivnosti ponavljanja izraza. Učenici su najprije dobili izraze koje su trebali povezati sa slikom. Zatim su na papir napisali nazive aktivnosti i odigrali bingo. Učiteljica je na ploču stavljala fotografije aktivnosti, a oni su ih pronalazili na svojim bingo karticama.

# data[].attributes.body
Održala sam radionicu s učenicima 6. razreda. U uvodnom dijelu sam predstavila Hrvatsku. Objasnila sam što je glagoljica, kako je nastala i zašto je važna. Učenicima sam zadala da glagoljicom pokušaju napisati inicijale svog imena. Pogledali smo primjere pisanja inicijala u starim i novijim knjigama.

# data[].attributes.body
Na ovom satu glazbene kulture, učenici 5.c razreda upoznali su Slavoniju kroz njezinu najpoznatiju pjesmu — "Moja diridika". Umjesto na same instrumente, fokus je bio na tekstu i ljepoti melodije, istražujući kako emocija pjesme putuje kroz jezik. Posebna pažnja posvećena je ritmičkoj strukturi i rasporedu slogova i njihovim ponavljanjima unutar teksta. Kako bi lakše dočarali šaljivost i princip formirane rečenice, rastavili smo na slogove i jednu španjolsku rečenicu. Na taj način su učenici praktično osjetili specifičan puls slavonskog narječja i tradicionalnog stiha. Kroz analizu stihova, učenici su dešifrirali ritmički kod pjesme.

# data[].attributes.body
Pokraj školske zgrade je smješten i dječji vrtić u kojem su djeca od 3 do 6 godina.

Prisustvali smo jednom satu u grupi djece od 3 godine. U grupi je 16 djece, a može ih biti najviše 20. Na satu je bila prisutna i jedna srednjoškolka. Otkrili su nam da srednjoškolci imaju obavezu odraditi praksu od 4 dana gdje god žele, kako bi vidjeli je li to ono što žele raditi i za što se žele dalje obrazovati.

# data[].attributes.body
Na satu robotike u 1. razredu, upoznala sam malog robota po imenu True - True, koji me je iznenadio svojom glazbenom stranom. Učiteljica mi je pokazala kako funkcionira takav princip rada. Koristeći posebne kartice, svaka kartica predstavlja jedan glazbeni ton. Pravilnim slaganjem "kodova", učenici mogu stvoriti prve digitalne melodije.

# data[].attributes.body
Danas je 6.b sa profesoricom Marijom Kašner Marić otputovao u srce Slavonije kroz pjesmu i ples. Dok smo plesali šokačko kolo uz zvuke tambura, otkrili su sličnosti između naših kultura: usporedili smo slavonsku tamburu s njihovom tradicionalnom gitarom, a uzvik 'ju-ju' s 'ole!' u flamencu. Sat smo zaokružili zajedničkim pjevanjem 'Moje diridike'.

# data[].attributes.body
Oduševila me aktivnost koja se ovdje redovito odvija pod velikim odmorom. Profesor matematike vodi grupu učenika udaraljkaša koji se uz glazbu i ritmove Brazila zapravo opuštaju od nastave. Sviraju– od doboša i congi do velikih bubnjeva i zvečki. Čak sam se i ja okušala u sviranju, a mentorica mi je bila jedna super učenica iz 5. razreda koja mi je pokazala kako se to radi."

# data[].attributes.body
Samba

# data[].attributes.attachment_caption
Svakako treba posjetiti njihovu najpoznatiju tržnicu! Mljac!!!

# data[].attributes.body
Danas se na robotici radilo u Scratchu, baš kao što to radimo i u OŠ Bukovac. Učenici 4. razreda su u grupama po dvoje radili igru koju su kasnije i igrali. Razred je u Scratchu djelovao vješto, a kasnije su svoje vještine pokazali i u igri!

2. razred je umjesto robotike imao natjecanje u graničaru protiv drugog odjeljenja te su tako odvojeni od računala i to su vrijeme proveli aktivno i u igri.

Učitelji u školi imaju stanicu za punjenje laptopa, što je bilo posebno zanimljivo budući da je tako moguće lako i efikasno rasporediti laptope i pritom ih puniti.

# data[].attributes.headline
Radionica vezanja i izrade origami kravate  

# data[].attributes.subject
Radionica vezanja i izrade origami kravate  

# data[].attributes.body
Učenici 5.a i 5.b razreda danas su naučili sve o kravati. Saznali su tko je prvi nosio kravatu, kako se proširila Europom i neke zanimljivosti o kravati. Najzanimljiviji dio je samo vezanje kravate, što su mnogi htjeli isprobati. Naposljetku sam im pokazala kako mogu sami napraviti svoju kravatu origami tehnikom. Kravate su ukrasili različitim uzorcima, što možete vidjeti i u sljedećem videu.

# data[].attributes.body
Muzej Prado smješten je u blizini parka El Retiro. Jedan je od najvećih i najposjećenijih muzeja u svijetu. U muzeju je izloženo oko 1.300 umjetnina, najvrijednijh svjetskih zbirki slikarstva i kiparstva, iz posjeda španjolskih kraljeva te iz zatvorenih i raspuštenih samostana.

Tu se nalaze djela najvećih španjolskih, nizozemskih, njemačkih i talijanskih slikara (El Greco, Diego Velázquez, Giambattista Pittoni, Francisco Goya, Botticelli, Albrecht Dürer, Caravaggio, Peter Paul Rubens, Tizian itd.).

# data[].attributes.body
Učenici na glazbeni odlaze u posebnu učionicu u kojoj su instrumenti i zvučnici. Sudjeluju u aktivnostima plesa s učiteljicom iz glazbenog i posebnom učiteljicom koja ih uči plesne pokrete. Ne sjede u klupama već na podu u krugu.

# data[].attributes.body
Park Retiro jedan je od najvećih gradskih parkova u Madridu, u Španjolskoj. Park je pripadao španjolskoj monarhiji do 1868., a nakon toga je postao javni park.

Park je na putu do muzeja pa ga usput možete obići.

# data[].attributes.body
Smješten je u blizini muzeja Prado. To je nacionalni muzej s umjetničkom zbirkom povijesne i suvremene umjetnosti, otvoren 1992. godine.

Duccio, Van Eyck, Dürer, Caravaggio, Rembrandt, Canaletto, Monet, Degas, Morisot, Van Gogh, Gauguin, Kirchner, Mondrian, O'Keeffe, Hopper... ovo su samo neka od velikih imena čija djela možete vidjeti u muzeju. Prošećite kroz zbirku sastavljenu od gotovo 1000 slika, koje obuhvaćaju povijest umjetnosti od kraja 13. sve do 20. stoljeća.

# data[].attributes.body
Stalna zbirka Muzeja Reina Sofía razvija se od 1894. godine i temelj je Španjolskog muzeja suvremene umjetnosti, koji je gotovo stoljeće kasnije okupio sve različite zbirke moderne i suvremene umjetnosti u državi.

U njegovu fundusu, posvećenome većinom španjolskoj modernoj i suvremenoj umjetnosti (Joan Miró, Eduardo Chillida, Pablo Gargallo, Julio González, Luis Gordillo, Juan Gris, José Gutiérrez Solana, Lucio Muñoz, Jorge Oteiza, Julio Romero de Torres, Pablo Serrano, Antoni Tàpies), ističu se zbirke Pabla Picassa i Salvadora Dalíja, a najpoznatiji je eksponat Picassovo slikarsko remek-djelo Guernica iz 1937.

# data[].attributes.body
Učenici 6.b razreda imali su radionicu pisanja glagoljicom. Razgovarali smo o izgledu glagoljice i na što ih podsjeća. Objasnila sam im povijesnu i kulturnu vrijednost pisma. Učenici su zatim pisali inicijal svog imena na glagoljici. Sam proces rada i rezultate možete pogledati u videu.

# data[].attributes.body
Pratili smo sat matematike. Učenici su ponavljali gradivo na jedan skroz drugačiji i zabavan način! Bili su podijeljeni u grupe po petero, a svatko od njih je imao svoju pločicu za pisanje. Radili su timski – svakih dvije minute mijenjali su se u rješavanju zadatka, pa je svatko dobio priliku dati svoj doprinos.

Najnapetiji dio bio je kad je učitelj bacio veliku kocku na pod! Prvo bacanje odredilo je grupu, a drugo učenika koji ide na ploču. Baš nam je bilo zabavno, a gradivo smo utvrdili bez imalo stresa.

# data[].attributes.body
Polaznici vrtića i škole su obilježili Svjetski dan svjesnosti o autizmu kroz različite aktivnosti. (Obilježili su ga 26.3. jer su na praznicima sljedeći tjedan.)

Učenici šestih razreda su mentori učenicima prvih razreda. U dvorani ih je dočekala učiteljica iz posebnog razrednog odjela koja im je objašnjavala kako svijet doživljavaju djeca koja imaju autizam. Ugašena su obična svjetla, a izmjenjivali su se svjetlosni efekti i jaki zvukovi. Učenici su trebali hodati po prostoriji i skupljati oznake koje su bile po dvorani. Nakon aktivnosti ih je učiteljica pitala kako su se osjećali i što su sve proživljavali.

# data[].attributes.body
Aktivnosti na igralištu

*Učenici su pokušavali prijeći zadane udaljenosti sa zavezanim nogama.

*Dvoje učenika vodi učenika s povezom koji pokušava zaobići ili prijeći prepreke na igralištu uz njihovu pomoć.

# data[].attributes.body
Vrtićke skupine su imale zabavu s bojama. Plesali su uz glazbu i gađali se bojama. Bilo je jako zanimljivo i zabavno!

(Boje su sigurne za djecu i odjeću, a djeca su imala zaštitne naočale.)

# data[].attributes.body
Učenici su na radionici bojili i crtali riječi koje će koristiti za izradu postera.